Rasmus Roosleht

Rasmus Roosleht (sündinud 25. juulil 2002 Pärnus) on eesti kümnevõistleja.

Haridus
Roosleht on õppinud põhikooliastmes Pärnu Ülejõe Põhikoolis ja 2021. aastal lõpetanud Pärnu Koidula Gümnaasiumi.Pärnu Koidula Gümnaasium. Vilistlased. Ta lõpetas 2024. aastal Tallinna Ülikooli matemaatika, andmeanalüüsi ja majandusmatemaatika eriala.

Treenerid
Roosleht on saanud treener Mihkel Lembitult tugeva heitealade põhja. Mitmevõistlejana toimub tema koostöö omal ajal Euroopa tippu kuulunud Toomas Suurväliga.Kes on värske Eesti kümnevõistluse 8000 punkti mees Rasmus Roosleht? sport.postimees.ee, 17. juuli 2023.

Sportlik karjäär
U18 vanuseklassis saavutas Rasmus Roosleht 2019 aastal kümnevõistluses tulemuseks 6988 punkti, millega paiknes omaealiste maailmaedetabelis 15.ndal positsioonil. 

U20 vanuseklassis kogus Roosleht 2021. aastal 7245 punkti, millega täitis omaealiste Euroopa ning ka maailmameistrivõistluste normatiivid. Antud tulemusega paiknes Roosleht omaealiste maailmaedetabelis 16.ndal positsioonil. Esimesel täiskasvanute vahenditega lõpetatud kümnevõistlustel 2022. aastal jäi tulemuseks 7501 punkti.

Aastal 2023 Espoos toimunud Euroopa U23 meistrivõistlustel kümnevõistluses kogus Roosleht esmakordselt üle 8000 punkti ning pälvis 8010 punktiga kõrges konkurentsis 5. koha.

Aastal 2024 Kadriorus peetud Eesti meistrivõistlustel kergejõustikus võitis Roosleht kümnevõistluses 8026 punktiga esimese kümnevõistluse kuldmedali meeste arvestuses. Võidu toonud punktisumma oli Eesti kõigi aegade 20. tulemus. 

Seitsmevõistluse parimad tulemused on 2023. aastal 5671 punkti, 2024. aastal 5672 punkti ja 2025. aastal 5940 punkti. Tallinna rahvusvahelisel jõuproovil mitmevõistluses saavutatud 5940 punkti andis Rooslehele seitsmevõistluses 2. koha ja Eesti sisemeistri tiitli. Tulemus oli Eesti aegade edetabelis 15.

2025. aasta Euroopa sisemeistrivõistlustel kergejõustikus saavutas Roosleht seitsmevõistluses 7. koha punktisummaga 6062, võites üksikaladest kuulitõuke tulemusega 16.33. Saavutatud punktisummaga tõusis ta Eesti kõigi aegade edetabelis jagama 11.–12. kohta. 2025. aasta Götzise kümnevõistlusel püstitas Roosleht uue kümnevõistluse isikliku rekordi 8241 punkti ning saavutas kõrgetasemelises konkurentsis 11.nda koha. Selle tulemusega tõusis Roosleht Eesti kõigi aegade edetabelis 11.ndale positsioonile. 2025. aasta hooaja lõpetas Roosleht maailma karikasarja arvestuses 9.ndal kohal, millega oli eestlastest parim.

2026. aasta sisehooaja avas Roosleht Tallinna rahvusvahelisel mitmevõistlusel kogudes 6045 punkti. See tulemus andis Rooslehele seitsmevõistluse kokkuvõttes 1. koha.  

 Isiklikud rekordid 
Allikas: World Athletics.
Seisuga 2. veebruar 2026
 Välivõistlustel 
 Ala  Tulemus  Aeg Koht 100 m jooks 10,81  31. mai 2025    Götzis Kaugushüpe7.19  31. mai 2025    Götzis Kuulitõuge16.00  29. juuni 2024   Tallinn Kõrgushüpe 2.03 31. mai 2025   Götzis 400 m jooks 49,29  31. mai 2025   Götzis 110 m tõkkejooks 14,66  26. mai 2024   Tallinn  Kettaheide49.84   24. september 2025    Tartu Teivashüpe4.90  1. juuni 2025 Götzis Odavise67.23   20. juuli 2020   Rakvere  1500 m jooks 4.42,84  16. juuli 2023   Espoo  Kümnevõistlus8241   1. juuni 2025   Götzis

Tema üksikalade tulemused kümnevõistluse rekordseerias olid (nende toimumisjärjekorras) 10,81 / 7.19 / 15.79 / 2.03 / 49,29 // 14,83 / 47.97 / 4.90 / 60.35 / 4.46.74.

 Sisevõistlustel 

 Ala  Tulemus  Aeg Koht 60 m jooks 6,94   18. jaanuar 2025    Tallinn 200 m jooks 22,85   12. veebruar 2023    Tallinn 1000 m jooks 2.44,26  1. veebruar 2026   Tallinn 60 m tõkkejooks 8,12  8. märts 2025   Apeldoorn Kõrgushüpe2.04   6. jaanuar   Tallinn Teivashüpe4.90   26. jaanuar 2025   Tallinn Kaugushüpe7.31   1. veebruar 2025   Tallinn Kuulitõuge16.62   27. detsember 2024   Pärnu Seitsmevõistlus6062   8. märts 2025   Apeldoorn

Tema üksikalade tulemused seitsmevõistluse rekordseerias olid (nende toimumisjärjekorras) 6,98 / 7.27 / 16.33 / 1.98 / 8,12 // 4.90 / 2.46,14.

Tunnustus
 2021 – U20 vanuseklassi Eesti parim meeskergejõustiklane
 2023 – U23 vanuseklassi Eesti parim meeskergejõustiklane
 2024 – U23 vanuseklassi Eesti parim meeskergejõustiklaneRasmus Roosleht valiti U23 parimaks meessportlaseks 2024. kjkkalev.ee.
 2024 – U23 vanuseklassi Pärnu parim meessportlane 

Viited

 Välislingid 

 Rasmus Roosleht. World Athletics.
 Pikk, tugev ja suure potentsiaaliga Rasmus Roosleht lisab Eesti kümnevõistlusele vürtsi. sport.delfi.ee, 18. juuli 2023.
 Eesti meistriks kerkinud Rasmus Roosleht hakkas vaikselt mõtlema ka sise-EM-i peale: kindlasti jäi midagi veel sisse. sport.delfi.ee, 2. veebruar 2025. 
 https://www.ohtuleht.ee/sport/1149991/rasmus-roosleht-triumfeeris-kodupubliku-ees-ja-astus-pika-sammu-mmi-suunas 
 sport.ohtuleht.ee, 1.veebruar 2026.

Kategooria:Eesti kümnevõistlejad
Kategooria:Sündinud 2002